
E L Ő T E R J E S Z T É S

Sülysáp Város Önkormányzata Képviselő-testületének

2016. február 18-án tartandó munkaterv szerinti ülésére

3. napirendhez

Tárgy: Beszámoló a Wass Albert Művelődési Központ és Könyvtár 2015. évi munkájáról
Tisztelt Képviselő-testület!

Intézményeink évente beszámolnak a Képviselő-testületnek munkájukról. Munkatervünk szerint a februári ülésen a Wass Albert Művelődési Központ és Könyvtár beszámolója van soron. 

Kérem a tisztelt Képviselő-testületet, hogy az előterjesztést megtárgyalni és elfogadni szíveskedjen.

…/2016. (II. 18.) ÖKT határozati javaslat
Sülysáp Város Önkormányzatának Képviselő-testülete a Wass Albert Művelődési Központ 2015. évi munkájáról szóló beszámolót – megköszönve az intézmény elmúlt évi munkáját – elfogadja. 

Határidő: azonnal

Felelős: WAMKK intézményvezetője

Sülysáp, 2016. február 11.


Horinka László s.k.


polgármester

Láttam!

Sülysáp, 2016. február 11.

dr. Tóth Krisztina s.k.
jegyző 

BESZÁMOLÓ 

a Wass Albert Művelődési Központ és Könyvtár

2015. évi munkájáról

A Wass Albert Művelődési Központ és Könyvtár 2015-ben több mint 87 kulturális, közösségi, (jótékonysági, politikai, egészségmegőrző, foglalkoztatási, stb.) programot, eseményt, rendezvényt valósított meg, fogadott be és/vagy segítette azok lebonyolítását. Ezek között 50olyan program is megvalósult, amelyek jelentős, sok esetben magas kulturális és vagy közösségi értékkel bírtak. Egy részük a Tápió-vidék több települését is érintette, folyamatokat indított el, Sülysáp városának szerepét a kistérség egészének kulturális életében is meghatározóbbá tette.

A Wass Albert Művelődési Központ és Könyvtár alkalmanként más települések programjain is közreműködő partnerként vállal szerepet. Ezen programok szervezői viszontsegítik intézményünk sülysápi programjainak megvalósítását, lebonyolítását, népszerűsítést, közönségszervezését.

1. Néhány fontosabb esemény

Január 10. A Barátság Nyugdíjas Klub pótszilvesztere

Hagyományosan a Wass Albert Művelődési Központ és Könyvtárban működő Barátság Nyugdíjas Klub szervezi a meg a Pótszilvesztert, amely a nyugdíjas korosztály mellett a fiatalabb, aktív korú sülysápi polgárok, házaspárok körében is nagy népszerűségnek örvend.
Január 17. A Magyar kultúra napja

Saját tehetségeinkkel, barátainkkal ünnepeltünk a Magyar kultúra napját.

A Wass Albert Művelődési Központban január 17-én, szombaton az intézménnyel alkalmilag, vagy rendszeresen együttműködő csoportok, kulturális szereplők álltak színpadra. Őket és a közönséget Szücsi Csaba képviselő úr, a Humán Szolgáltatások Bizottságának elnöke köszöntötte. 

Sülysáp kulturális életének sokszínűségét bizonyították:

A Kadencia Zeneiskola növendékei: Bálint Viktória és Káré Ádám, 

Zemen Pál háromgenerációs zenekara: Zemen Pál, Beri Ernő, Bálint Viktória, Zemen Máté,

Jómadarak Kórusa, kórusvezető: Barta Zsuzsa 

a Szent István Általános Iskola énekkara, Huszarek Viktória tanárnő vezetésével, 

Katus Norbert alpolgármester úr és alkalmi zajkeltő együttese: Cseri Emília, Katus Rebeka, Nagy Viktória, Cseri Bernát, Katus Géza, Bori György, a WAMKK gitároktatója,

Bacskai Balázs, az Ihajla táncházak lépésmestere, a néptánc-tanfolyamunk vezetője, a tápiószecsői Ofella Sándor Hagyományőrző Népi Együttes tagja,

Kisné Kiss Anna, a Városi Konyha baráti körben, alkalmi rendezvényeken szívesen éneklő új vezetője
Ezen az estén a közönség megtekinthette Borsos Róbert sülysápi képzőművész december 14-én megnyitott kiállítását, megvásárolhatták a Szotyola Zenekar első, frissen megjelent CD-jét, Sülysáp Terék József és barátai által elkészített népzenei lemezét, Dr. Gecsényi Lajos, Katus Norbert és Zemen Pálné Sülysáp az első világháború viharában című könyvét, valamint a Sülysápon szerkesztett és a WAMKK által kiadott Tápió-vidéki helytörténeti-kulturális folyóiratot, a Thapeu-t.  
Január 24. Ihajla táncház

A Tápió-vidéken egyedül Sülysápon működik rendszeres időközökben a táncház!

A sülysápi Ihajla táncházak a Németh család és népes zenészbarátaik önzetlenségéből indultak el három éve. A Magyar kultúra napját (január2 2.) megelőző 17-i programunk mellett, ez a táncház is köthető az ünnephez.

A teltházas eseményen négy generáció - nagyszülők, szülők, gyerekek, unokák – tagjai szórakoztak együtt a minőségi, élőben játszott magyar népzenére. Sülysáp mellett Tápiószecsőről, Úriból, Nagykátáról, Kókáról, Tápiószentmártonból is sokan jöttek el hozzánk. A muzsikusok Budapestről, Székesfehérvárról, Erdélyből, Székről, Felvidékről, Gömörből érkeztek, és mint a Németh család barátai, ingyenesen zenéltek nekünk.

Lépésmesterünk egy olyan tápiószecsői fiatalember, akinek a dédapja is együttest alapító néptáncos volt. Bacskai Balázs magával hozta azt az Ofella Néptáncegyüttes sok tagját és más tápiószecsői barátokat is.

Hagyományosan ezen alkalommal is a WAMKK hölgybarátainak segítségével készítettünk vendégváró ételt. A csörögefánkok sütésbe a gyerekek is besegíthettek.

A WAMKK programjait rendszeresen segítő sülysápi asszonyok: Horváth Istvánné, Varga Józsefné, Szabó Gyuláné, Zemen Istvánné, Száraz Lászlóné, Köteles Marika és mások közösségét Városi Asszonykörnek neveztük el. A formálódó csoport névválasztása is jelzi, hogy tagjai nem egy-egy településrész, generációs vagy politikai közösség tevékenységét, hanem a városi programokat kívánják segíteni, többek között a városunkba érkezők családias vendéglátásával is. 

Az Ihajla táncházakat a Tápió+ Tv, Szóró József és Veroczki József mellett a WAMKK kiemelt partnere, a Tápiómenti Tömegsport Alapítvány elnöke, Szőke Attila és kistérségi képes hírfelület készítő Varga József Zoltán is népszerűsíti.

A táncházak és más WAMKK rendezvények kiemelt támogató minket etető Szántó Zoltán (Sancho Pékség), aki évek óta, évente több mint százezer forint értékű pékáruval segíti programjainkat.

A WAMKK egyre népszerűbb Ihajlás batyus táncháza a Tápió-vidék egyetlen rendszeresen működő, a település vendégszeretetét, kulturális életét a szomszédos településekről érkezők által is népszerűsítő hagyományőrző, népzenei programsorozata!
Február 2. Kadencia vizsganap (Az év folyamán hat alkalommal.)

A WAMKK-ban is működő, hetente öt alkalommal itt oktató Kadencia Alapfokú Művészetoktatási Intézmény tanulóinak családias hangulatú vizsganapjait és az alkalmanként a tapiokultura.hu-n és a Sülysápi Hírforrásban megjelenő fényképes beszámolókat szívesen fogadják a gyerekek és a szüleik is. 
A vizsgák és a Kadencia nap is jó alkalom azon tehetséges növendékek kiválasztására, akik a WAMKK által szervezett programokon is szerepet kaphatnak.
Február 7.
A Kispesti Kisszínháznak több alkalommal szerepelt már a Wass Albert Művelődési Központban A 2013-as a Liliom, és a 2014-es Máli néni után, most, A női partőrség szeme láttára című Békés Pál írta darabbal érkeznek a WAMKK-ba. 

Február 18. Óvodások matiné előadása – Szabó István bűvész

Az évek óta tartó matiné sorozatunk a Csicsergő Óvodával való együttműködésünk eredménye. Támogatónk Győri Antal, a Gyorspeed Kft tulajdonosa. Ezen programok célja, hogy a gyermekek megismerjék a művelődési központot, otthon érezzék ott magukat, megtanulják a közösségi kulturális programok „illemszabályait”, az életkoruknak megfelelő, változatos, igényes kulturális élményekkel gazdagodjanak. 

A WAMKK által szervezett programokat általában az összes tagóvoda minden középső és nagycsoportja, esetenként a kiscsoportja is megtekinti, így az elődadások ára 150-200 fő között oszlik meg, amely nagyon kedvező jegyárakat biztosít a szülők számára. 

Szabó István nagykátai bűvész a gyereknapjaink mellett sikeres műsort adott a WAMKK-ban is. 

Szabó István jelentős kedvezménnyel támogatja a fogyatékkal élőknek szervezett Bárka napot is.

Március 7. Nőnap

A WAMKK barátaival első ízben szerveztünk nőnapi programot, amelyben zenével, humorral szórakoztattuk a hölgyeket. 

Programunk nagy tetszést aratott, így ettől az esztendőtől ez a rendezvény beépül a WAMKK éves program naptárába. 

Március 15. Nemzeti ünnep

A hagyományosan a Grassalkovich-vadászlak Petőfi emlékhelyénél megszervezett ünnepségünkön is látható volt, hogy a WAMKK egyre több kulturális produkcióra képes baráttal gazdagodik évről-évre. Most a Szent István Általános Iskola kórusát Bori György, Laczkó István és Zárda Norbert kísérte gitáron. 

A színvonalas előadás igazi értékét az adja, hogy a gyerekek a kórust vezető pedagógus, Huszarek Viktória és az amatőr gitárosok együttműködésébe is bekapcsolódnak, felnőttek közösségébe alkotó társként kapcsolódnak bele, velük együtt élhetik át a városuk ünnepin, programjain való szerepvállalás örömét, sikerét.

Ez az egyik oka, hogy az ünnepi programok esetében a WAMKK ragaszkodik ahhoz, hogy több kulturális közösségünk, iskolánk, szereplőnk közösen, egymással együttműködve, egyre felkészültebben, és egyre színvonalasabb produkciókkal álljon a közönség elé.

Március 24. A Móra Ferenc Ált. Isk. 4. osztályának családi napja, kirándulása Kapás Gyűjteményben és környékén

A Kapás Gyűjtemény tárgyainak bemutatása mellett szívesen ajánljuk a látogató csoportok számára azon kiegészítő programelemeket is, amelyeket az ovis majálisaink alkalmain találtunk ki: népi játékok, kötélhúzás, gólyalábazás,… gémeskút kipróbálása, tárgypróbák, lovas kocsikázás, kemencézés, bográcsozás, bástya-séta, távcsövezés, játszótér, állatsimogató, táncház.

Ezek a programok több napos előkészítést, egyeztetést, eszközök szállítását, beszerzését igénylik és ilyenkor a WAMKK épületében nem tud népművelő tartózkodni.

Ugyanakkor a gyerekek számára összehasonlíthatóan nagyobb élményt tudunk ilyenkor nyújtani.

A Kapás Gyűjtemény névadó létrehozójának, gondnokának, az idős Kapás Józsefnek a kéréseit, elképzeléseit igyekszünk tisztelettel figyelembe venni, ez azonban behatárolja ötleteink megvalósítását is. 

Hosszabb távon a Kapás Gyűjteményt kezelő és az itt megvalósítandó programokat önállóan szervező, lebonyolító új népművelő kollégára is szükség lesz, aki természetesen a WAMKK programjaiban is folyamatosan részt vesz majd.

Március 28. Csicsergő nap

A sülysápi Csicsergő Óvoda négy, egymástól viszonylag távol eső épületben működik. Az évenkénti Csicsergő napok az óvodapedagógusok számára is közösségerősítő lehetőséggel bírnak. A WAMKK nem csak befogadja, de ennek a napnak a létrejöttében együttműködő partnerként is részt vesz: próba lehetőséget biztosít, segíti az eszközök, díszletek, kellékek szállítását, a színpadi díszletek felépítést, hangosítását, világosítását. A Csicsergő Óvoda pedagógusai az elmúlt esztendőben két olyan művészeti csoportot is magalakítottak – Jómadarak Kórus, Sülysápi Mesés Óvónők Színtársulat – amelyek működését nagyban segíti a WAMKK is.

Az idei Csicsergő napon a Sülysápi Mesés Óvónők Színtársulattal immár a negyedik mesejátékunkat mutattuk be. A darabbal azóta több településen is szerepeltünk, a bevételeinkkel a sülysápi gyerekeket segítő Csicsergő Alapítványt gazdagítottuk.

Március 31. TTA Mezei Futó Diákolimpia – Döntő, Tápiószecső 

A Tápiómenti Tömegsport Alapítvány a WAMKK kiemelt együttműködő partnere. Három sülysápi TTA-WAMKK sportnap mellett a TTA eszközökkel, sátrakkal, fizikai munkával, fotózással, népszerűsítéssel segíti minden nagyrendezvényünket, így a WAMKK népművelő is hasonló módon működnek közre több, nem Sülysápon, de a Tápió mentén megrendezett TTA programon is. A március 31-i TTA Mezei Futó Diákolimpia döntője előtt és után még legalább hat alkalommal végeztek terepmunkát, hangosítást, fotózást a WAMKK a népművelői a sülysápi TTA a programokon kívül is.

Április 4. Tavaszi Emlékhadjárat – TTK túra

A Tápiószelei Természetjáró Klub a Tápió mente legsikeresebb, legrégebbi, folyamatosan működő, sokoldalú tömegsport- és kulturális közössége. A klubot vezető Lipák István a nagy múltú Magyar Természetjárók Szövetségének elismert és kitüntetett tagja. Kapcsolatai révén az ország számos pontjáról érkeznek immár a Sülysápot és érintő országos túráira is.  Az Április 4. Tavaszi Emlékhadjárat – TTK túra mellett idén még két alaklommal is segítette a WAMKK a TTK Sülysápot is népszerűsítő akcióját. 

Április 5. Sülysápi átvonulás - Tavaszi Emlékhadjárat

Az 1848-49-es szabadságharcnak emléket állító Tavaszi Emlékhadjárat Európa egyik legjelentősebb hagyományőrző katonai programsorozata. Kovács Antal sülysápi hagyományőrző és magam is évek óta részesei, segítői vagyunk ennek az ügynek. Kovács Antal ötletéhez és szervezéséhez a WAMKK másodízben csatlakozott. Invitálásunkra és felkérésünkre a településen átvonuló gyalogos és lovas alakulatok szemléje után a Kossuth Lajos utca játszótere melletti réten a bandériumok bemutatót tartottak, a gyereknek lehetőségük volt lovaglásra, a felszerelések, fegyverek megtekintésére. Kovács Antal és családja mellett a hagyományőrzők vendéglátásában a Városi Asszonykör is segített.  

Támogatók:

Trans-O-Flex Hungaria, Nagy Ferenc, Gálfi Tibor, Szabó Róbert, Kovács Antal, Kiss Tamás, Kocsis János, Szabó György, Jandó Józsefné, Varga Józsefné, Horváth Istvánné, Kovács Antalné.
Április 10. KLIK - Térségi versmondó verseny 

A Költészet napjához kapcsolódó esemény.

Balog Mónika tanárnő, képviselő asszony ismét egy Sülysáp térségi szerepét erősítő programot invitált meg városunkba.

Magam is azonnal és nagy örömmel mondtam igent Katonáné Barna Zsuzsanna tankerületi igazgató felkérésére, miszerint legyen a Wass Albert Művelődési Központ a házigazdája a Klebelsberg Intézményfenntartó Központ Nagykátai Tankerülete első vers- és prózamondó versenyének.

A Költészet napját megelőző pénteken 17 település közel hatvan diákja állt a zsűri elé a WAMKK-ban.
Nagyon szépen felkészített és igazán tehetséges gyermekek mérettették meg magukat.

Április 18. Ihajla táncház

A sülysápi és Tápió menti szülők szívesen kihasználják a sülysápi Ihajla táncházak családias, vendégszerető hangulatát. 


Laczkó István és Zárda Norbert bőgőtanfolyamot is tartottak a gyerekeknek, akik kíváncsian és örömmel pengették a húrokat.

Vámos László, a Duna Művészegyüttes tánckarvezetője, a nagykátai Tápiómente Táncegyüttes művészeti vezetője és Vámosné Pieskó Csill[image: image2.jpg]


a, a Honvéd Táncegyüttes tagja, néptánc-pedagógus is részt vett a táncházunkban, amelyhez az Ihajla-közösségnek és nekünk is gratulált, a programot táncosainak is ajánlotta.

Április 20. Mesés Óvónők előadása Nagykátán

Harmadik éve tart a Sülysápi Mesés Óvónők és a WAMKK tájoltató programja, amellyel folyamatosan járjuk a Tápió menti települések művelődési intézményeit, iskoláit. 

Az előadott darabokat a Csicsergő Óvoda pedagógus közössége dramatizálja, rendezi, míg a WAMKK népművelői segítik a próbákat, majd szervezik a tájoltató programokat. A szállítást az önkormányzat és a WAMKK közös személygépkocsijával és a TÁVÜSZ teherautójával, valamint esetenként az Összefogás Sülysápért Egyesület segítségével oldjuk meg. A színpadok bedíszletezést, a hangbejátszásokat, alkalmanként a teljes hangosítást is a WAMKK népművelői végzik.

A tájoltató programunkkal a Csicsergő Alapítványt gazdagítjuk és Sülysáp kulturális közösségeként a Tápió mente amatőr művészeti közösségei között is helyünk van. 

Április 22. Szotyola koncert

Zárda Norbert zenekara a sülysápi kulturális élet állandó, sokoldalú csapata lett. Nemzeti ünnepeken, kiemelt nagyrendezvenyéken, avató programokon, nőnapon, Ihajla táncházainkban… is számíthatunk rájuk. 

A WAMKK által az óvodások számára szervezett matiné programok egyikeként a Szotyola koncerteknek nagyon nagy sikere van a gyerekek és a pedagógusok körében is.

A Szotyola zenekar évente immár 30-40 koncertet ad a Tápió mentén és távolabb is. Bár a tagok közül csak ketten élnek Sülysápon, de az együttes következetesen sülysápiként, WAMKK zenekaraként jeleníti meg magát minden fórumon, minden fellépés helyszínén. Több településen, így Nagykátán, Tápiószelén is rendszeresen, évente akár több alkalommal visszahívott vendégei a közművelődési intézmények, kulturális közösségek által szervezett eseményeknek. Utóbbi városokban rajongó táboruk is van.

A Szotyola zenekar jelentős integráló, közösségépítő erővel bír. Örömmel muzsikálnak együtt bármelyik sülysápi éneklő, zenélő csoporttal.

A zenekarvezető Zárda Norbertet többen is felkérték, hogy indítson el egy alapokat oktató gitártanfolyamot. A 12-15 főből álló, több generációs csoport egy időben, egyszerre gyakorol, így nagy a valószínűsége egy új, sülysápi, a város egészét és a WAMKK-ot is magáénak érző amatőr kulturális közösség kialakulásának. 

Május 9. Pintér Béla koncert

A vallásos dalokat előadó Pintér Béla rendkívül népszerű a családok és a gyermekek körében is. Éppen ezért a WAMKK is örömmel fogadta be a helyi keresztény egyházak és közösségek ötletét. 

A koncert a zsúfolt teltház ellenére is nagyszerű hangulatban valósult meg. Nagyon sokan jöttek a Tápió menti településekről is, akik ennek a rendezvénynek a kapcsán is jó hírünket vitték haza saját városukba, falujukba.

Május 11. Tárlatvezetés a tápiósági iskolások számára – Kapás Gyűjtemény

Kora tavasztól késő őszig, folyamatosan érkeznek az iskolás osztályok, óvodás csoportok a Kapás Gyűjteménybe. A tápiósági dr. Papp Károly Általános Iskola népszerű és település által elismerésben részesített pedagógusa, Udvari István is évről évre elhozza diákjait. Hozzá hasonlóan nagyon sok Tápió menti pedagógus veszi szívesen a gyerekekre koncentráló, játékos, vidám hangulatra törekvő tárlatvezetéseinket, amelyben sokszor Katus Norbert alpolgármester úr és Zemen Pálné, a Sülysápi Helytörténeti Kör vezetője is segítségünkre van.

Május 14-16.  QB Party
„Demoscene. Kóderek, zenészek, grafikusok, 3D modellerek. A valós idejű interaktív multimédiás prezentációkkal foglalkozó underground szubkultúra” sülysápi képviselője, Finta Ferenc és barátai háromnapos non-stop fiatalos, zenés, számítógépes programot szervezett a WAMKK-ban. A műfaj világhálón szerveződő kedvelői általában jelentős budapesti és külföldi helyszíneken keresnek alkalmat az időnkénti személyes találkozásra, prezentációik bemutatására, tapasztalataik kicserélésére. 

A sülysápi fiatalok kiválóan működtek velünk együtt – és bár komoly szervezést, erőfeszítést igényelt az intézmény alkalmassá tétele erre a programra –, mindannyian sikeresnek éreztük ezt a programot. A rendezvényre Budapestről és az ország sok más településéről érkeztek a részt vevők. Véleményüket begyűjtése után a szervezők már röviddel a program után jelezték, hogy 2016-ban is szeretnék a WAMKK-ban lebonyolítani ezt az eseményt, amely jelentős bevételhez is juttatta az intézményt.
Május 21. Ovis majális

A Csicsergő Óvoda és a WAMKK tavalyi ötlete, miszerint az összes sülysápi nagycsoportost, közel száz gyermeket szeretnénk a Kapás Gyűjteményben, annak udvarán és környékén szórakoztatni, elnyerte az apróságok tetszését: mézpergetés, májusfa állítása, néptánc, kemencés pogácsa, lovaskocsizás, régiségmustra, kilátó-séta, távcsövezés, a rackabirka és a báránykájának megcsodálása

Süli Richárd Népi Játéktár cégének kedves ajándékaként, még egy légvárat is kaptak a gyerekek! Igaz, hogy bár az nagyobb esőt megúsztuk addig, amíg minden Kapás-programot kipróbáltak a gyerekek, erre meglepetésre azonban már csak úgy keríthettünk sort, hogy bevittük azt a WAMKK nagytermébe! De ez sem maradt el! Köszönet az óvónőknek, a Városi Asszonykörnek és a közel húsz segítőnknek!

Május 23. A tápiószecsői gyermeknap segítése

A sülysápi programokat, így a gyereknapjainkat is rendszeresen segítő Tápiómenti Tömegsport Alapítvány és a Tápiószecsői Polgárőrség gyereknapi programján dolgoztunk immár új kollégámmal, Zárda Norberttel. Lufi hajtogató - fotózó bohócpárosunknak nagy sikere volt.

Május 28. „A kék habostorta” 

Dobosné Földi Brigitta, sülysápi pedagógus az úri amatőr színtársulatnak is tagja. Éppen ezért a tavalyi esztendő sikere után, idén is szeretette volna tanítványainak, kollégáinak, barátainak bemutatni a legújabb darabjukat. 

A zenés-énekes, kétszer egyórás elődadást nagy tetszéssel fogadta a WAMKK nagytermét megtöltő hálás közönség.

Május 30. Városi gyereknap
Rengeteg játékelemet – hagyományosat, extrát, önerőből összehozottat és vásároltat – tálaltunk fel a gyerekeknek, akik igencsak sokan voltak.

Minden „szórakoztató” barátunk elégedett volt, mert a gyerekek mindegyükre kíváncsiak voltak.

Fő partnerünk idén is a Népi Játéktár volt, amelynek vezetője, Süli Richárd jelentős, összességében 100.000 Ft-ot jóval meghaladó, ingyenes játékelemmel, játékmestereivel támogatta az Ovis majálisunkat és a Városi gyereknapot! 

A programot számos sülysápi civil szervezet segítette.

Június 4. Nemzeti összetartozás napja

Új helyszínnel kísérleteztünk ebben az évben. Bár a felújított I-II. világháborús emlékmű szép és méltó helyszín volt eddig, a 31-es főút zaja és nagy meleg esetén a terület árnyéktalansága miatt a közeli Kisboldogasszony-templom melletti zöldterületre szerveztük a megemlékezést. 

Sillo Réka, fiatal úri népdalénekes és Cseri Bernát, a Danyi Ifjúsági Fúvószenekar sülysápi tagjának a közreműködése az eddigieknél emelkedettebbé tette a Nemzeti összetartozás napját. 

A koszorúzásra természetesen idén is az emlékműnél került sor.

Június 20. Tápiómenti TTA Maraton

Rajthelyszínnek is kiválóra értékelte Sülysápot, a város új piacterét, és a WAMKK-ot a TTA vezetése. Nagyszámú – köztük sok, az országos ranglistán is előkelő helyen lévő, és jelentős nagyversenyeken is rendszeresen rajthoz álló – nevezőt sikerült vendégül látnunk. Nem csak a nevezési és rajthelyszínt, az öltözési lehetőségeket biztosítottuk, de koordináltuk a sportolók ruházatának, csomagjainak a cél településre való szállítását is. A futók fotózását és a követő autókat is szerveztük, elvégeztük. 

A WAMKK, a tapiokultura.hu, a TTA sülysápi segítői népszerű és megbecsült tagjai a Tápió mentén (is) sportolók közösségében.

Július 25. Térségi Nyugdíjas Találkozó

A Barátság Nyugdíjas Klub 3-400 fős nagyrendezvényét önállóan segítette és több órán át hangosította Zárda Norbert kollégám.

Augusztus 21. Városnap

A tavalyi Kapás Udvarbéli Szent István napon már olyan nagyszámú volt az érdeklődő, hogy új helyszínen, az egyébként is megszépült, frekventáltabb, jobban megközelíthető piactérre szerveztük meg az első Városnapunkat. 

A programelemek többsége egyenként sikeres volt: extrémsport-eszközök, lovas kocsizás, autós bemutató, órás ugráló, csúszda, haditechnikai sátor, színpadi produkciók, tűzijáték.

Kiemelkedően sikerült a Városi Konyha büféje, ahol helyi terméket tudtunk forgalmazni és népszerűsíteni.

Az új helyszín, a program egésze egyértelműen sikeres volt!

Több Tápió menti településről is érkeztek szórakozni vágyók. Közöttük sokan voltak a saját településükön szabadtéri kulturális programokat, akciókat szervező közösségépítők, akik közül többen is, már a Sülysápi Városnap alatt, majd az azt követő napokban személyesen, telefonon, e-mailekben, facebook üzenetekben is gratuláltak nekünk ehhez az első nagyobb szabású szórakoztató programunkhoz.

Természetesen, városnapnak megvoltak azok a hibái, hiányosságai, amelyek egy ilyen jellegű program első megszervezésekor óhatatlanul előfordulhatnak. 

Kritikaként merült fel, hogy:

· a programszervezőjeként, átfogójaként, felelőseként nem tudtam a sajtó rendelkezésére állni.

A rendezvény jellege és „elsősége” miatt természetesnek is vehető módon szerepem, feladatom folyamatosan a legtöbb esetben előre nem látható technikai problémák elhárítására korlátozódott. Az összedőlt pavilonsátor felállítása, a kitelepülő civilek asztalainak mozgatása, az elektromos hosszabbítók kiosztása, a folyamatosan felgyülemlő szemét zsákolása, a kukák ürítése, a Városi Konyhában elfogyó sör, faszén stb. pótlása, beszerzése, szállítása, a WAMKK-ból a frissen szeletelt kenyerek kihordása, a mobil WC-k áthelyezése,… de még a gyerekeket szállító lovas kocsi után is én takarítottam el a szemetet.

Bár voltak – a Városnap nagyságához, összetettségéhez mérten kevesen – önkéntes segítőink, a rendezvény „elsősége” miatt önállóan még nem ismerték fel az előre sokszor nem látható feladatok között magukat. Például: mire megkereshettem volna a hatalmas térben és az egyre szaporodó tömegben az összedőlt sátrat elbontó, a kukákat kiürítő, stb. segítőket, már meg is kellett és meg is oldottam a feladatot. 

A TÁVÜSZ munkatársainak, a szervezeti formában működő civilközösségeknek és az önkéntes segítőknek is a rendezvény egészét átlátó, folyamatosan figyelő, a váratlan helyzetekre reagálni képes, a felelősséggel elvállalt faladatot önállóan, kreatívan, egy-egy a városnapot magáénak érző csoportvezető vezetésével, megfelelő eszközökkel, felszereltséggel kell majd megoldaniuk. 

· Nézőszámot gyarapító gyermekfellépők hiánya.

A WAMKK népművelőit nem keresték meg gyermekcsoportok vezetői a fellépés igényével, de a mi látókörünkbe sem kerültek ilyen színpadképes produkciók. Tudomásunk szerint nem működnek mazsorett- vagy más moderntánc-csoportok az iskolákban. A ma már csak az óvodákban oktató Kuti Albertet többször is invitáltam a Szent István napokra, de az utóbbi időben ezeket elhárította, mivel ebben az időszakban általában külföldön tartózkodik, ill. tanítványait a nyaralások miatt nem tudja ilyenkor összehívni. 

Az iskolákból sem érkezett megkeresés. 

A Móra Ferenc Általános Iskolában a városnap után új vezető irányításával dolgozó Tantestülettel a WAMKK máris eredményesen tudott együttműködni. Reményeink szerint ennek a pozitív folyamatnak a része lehet, hogy a következő nagyrendezvényen már tartalmas műsort adó iskolás csoport is a színpadra állhat.

Ezzel együtt is, a délelőtti, koradélutáni programok alatt nem látom a lehetőségét a színpadi produkciók nézőszámának látványos növekedésére. (2-300 széken ülő néző a hatalmas piactéren csekélynek számít, míg ez a WAMKK-ban, vagy a Kapás Udvarban egészen másként mutat. A legtöbb ilyen jellegű rendezvényen a valódi tömegélményt a sztárénekesek, zenekarok színpadra lépésekor kapja meg az arra vágyó kilátogató. Az összességében a két nap alatt nagyjából 12-15.000 érdeklődőt vonzó nagykátai TápióFeszt délelőttjein – a reggeli látványos, professzionálisan bemutatott hadijáték bemutatón 10-15-en! – párszázan, a mulatós zenét éneklő sztár koraesti produkcióján pedig becslések szerint 6-8 ezren vettek részt. Természetesen, vannak kivételek, jobb, ötletesebb fesztiválszervezők is.)

A délelőtt folyamán nagyon sok család, gyermek használta ki az interaktív program- és sportlehetőségeket: haditechnikai eszközök, extrém sporteszközök, helytörténeti kirakós játékok, ugrálók, óriás csúszdák, népi játékok, kézműveskedés, agyagozás, korongozás, stb.

Folyamatosan jöttek, mentek a családok, gyermekek ebben az időszakban. Ha nem is egyszerre, egy időben, de a 10.00 és 15.00 közötti időszak egészében is több százan érezték jól magukat nálunk. (A forgalmas 31-es útról jól látható piactéri forgatag sok átutazót is megállított, akik negyedórára, félórára megszakították útjukat!) 

A sülysápi Nagy Dyna budapesti hip-hop tánccsoportjának – benne sülysápi gyerekek, fiatalok – éltek a lehetőséggel és népszerű előadásukkal ők is önzetlenül járultak hozzá a rendezvény egészének sikerességéhez.

· Főzőverseny hiánya

A WAMKK népművelői folyamatokban gondolkoznak. Igyekszünk egy-egy kisebb-

nagyobb civilötletet kibontani, főleg, ha annak van valami „sülysápi magja”, specialitása is. Ilyen volt a sülysápi örömkalács, ilyen a településen működő pékmester lelkes és önzetlen, látványos kenyér- és pogácsakészítése, sütése a Kapás Udvarban. Ebből szerettünk volna megmenteni valamit az ezekre még nem alkalmas új helyszínen is. Az örömkalács-sütő verseny szervezése, a minimális körülmények megteremtése, a toronysütő beszerzése, javítása rengeteg energiánkba került és már képtelenek lettünk volna a főzőversenyt is lebonyolítani. 

A bennünket ezen a gasztronómia téren a Tápió mentén egyedivé tevő és tovább fejleszthető örömkalács-sütő verseny még „levédhető” lenne Sülysáp számára, míg a főzőversenyünk – bármilyen hangulatos is – csak egyike lesz a rengeteg hasonló étkes programelemnek.

A szabadtüzű főzőversenynek nem találtuk meg az optimális helyét sem. A helyi cég által bemutatandó, a piacavatón nagy sikert arató autós-show, az extrém sporteszközök, az ugrálók, az óriás csúszdák, a 300 m2-es közönségsátor, a színpad és az esti tűzijáték miatt kiürítendő terület miatt nem maradt optimális helye a főzőversenynek.

Harmadik oka a főzőverseny mellőzésének oka, hogy a minőségi, egyedi élelmiszerek előállítására képes, a város és a WAMKK rendezvényeit, ügyeit évek óta nagyvonalúan támogató vállalkozók termékeit helyben elkészítő és árusító Városi Konyhát kívántuk minél jobb pozícióba hozni. A főzőversenyek családi csapatai, az érthetően népszerűségre törekvő civil közösségek, a politikai szereplők baráti körei természetesen minél többeket kíván – nemcsak Sülysápon – megvendégelni. 15 csapat átlagban akár 20-30 főről is szeretettel gondoskodik. Ezen 3-450 ember közül sokan most a Városi Konyhában fogyasztották el a sülysápiak által elkészített és felszolgált sülysápi termékeket. Nemcsak az első ízben való kitelepülés most még magas anyagi költségeinek kitermeléséből, de a Sülysápra, a „sülysápiságukra” emiatt a gasztronómia specialitás miatt is büszke, a rendezvényünk jó hírét keltők sorából is hiányoztak volna. 

A logisztikai és fizikai feladatok elvégzéshez még nem álltak teljes egészében rendelkezésre a személyi-, tárgyi, és eszközbeli feltételek. Nagyon hiányzik a teljesebb térvilágítás, a több nagyteljesítményű áramfelvételi lehetőség, az árnyékos területek, több vízvételi lehetőség, mosdó, a színpadhoz közeli, világítással ellátott, elszeparálható fedett épületrész a fellépők részére, stb.) 

Ezt figyelmen kívül hagyva, a település polgárai és véleményformálóinak, szervezeteinek egy részéről olyan elvárást is érzékeltünk, amely már most a több éve bejáratott, nagyobb költségvetésű és jelentős, felkészült segítő személyzetre támaszkodó fesztivál színvonalát szerette volna viszont látni Sülysápon. 

A program szervezésekor negatív, az előkészítő munkát megkeserítő, megnehezítő hozzáállással is szembesülnünk kellett, még olyanok részéről is, akik hozzánk hasonlóan a város alkalmazottai. Megdöbbentő, hogy néhányan a WAMKK munkatársaival szemben több településrészt, területet, épületet, intézményt, utcát! saját felségterületükként védelmeznek, az ott munkájukat végezni kívánó népművelőket hívatlan vendégnek gondolják, akadályozzák, nem egyszer lekezelik, megalázzák, vagy éppen meg is tiltják a jelenlétüket, kiutasítják őket a territóriumukról. 

Megismételve és hangsúlyozva: Ezzel együtt is – köszönhetően az önzetlen segítőinknek is, és az önkormányzat támogatásának – egyértelműen sikeresnek értékelem az első Városnapunkat, amely a tapasztalatok leszűrése és a logisztikai, technikai, személyi feltételek fejlesztésével folyamatosan magasabb színvonalra emelhető lesz az elkövetkező években.

Október 3. Szoboravató ünnepség

A város életében is kiemelkedő esemény volt a települések egykori mártír jegyzőinek emléket állító szoborkompozíció avatóünnepsége. Szórádi Zsigmond alkotását dr. Boross Péter, Magyarország volt miniszterelnöke avatta fel. volt és Mind a hozzátartozók, mind a vendégeink, a sülysápi polgárok is elégedettek voltak a szabadtéri rendezvény emelkedettségével. 

Ez az esemény is egy hosszantartó, több, egymásra épülő, egymásból fakadó epizódra épült. 

Kápás József, Katus Norbert helytörténeti kutatómunkája, az áldozatok leszármazottaival való kapcsolatépítés, az eseményeket feldolgozó írások elkészítése, megjelenítése ébresztette fel sokakban a történelmi igazságtétel iránti igényt.

A Kommunizmus áldozatira emlékező rendezvényeink, a Gyömrői gyilkosságok című filmnek a rendezővel való beszélgetéssel egybekötött vetítése, a Tápió menti helytörténészek, történészek közösségének és a Thapeu folyóiratnak a létrehozása, Szórádi Zsigmond szobrászművész Sülysápra invitálása, a Fáklya c. szobor létrehozása, az alkotófolyamat megteremtése, az ügy mellé álló támogatók meggyőzés is előzmény volt a szoboravatónak.

Népművelőként számos olyan felemelő esemény részese lehettem Sülysápon, amely kevés kollégámnak adódik meg a pályáján. Eperjes Károly estje, a Misztrál Zenekar fellépése, Tolcsvay Béla szereplése, a Tápiómente Táncegyüttes műsorai, a két, népdalainkat rögzítő CD lemez elkészítése mellett is különösen hálás vagyok, hogy közreműködője lehettem a települést várossá avató ceremóniának, az 56-os köztéri szobor avatásának és ezen október 3-i, megrázóan szép pillanatnak is.

Október 20. Iskolabörze 

Balog Mónika tanárnő idén már – mint a Móra Ferenc Általános Iskola intézményvezető-helyettese – nemcsak szervezője, de vendéglátója is volt a Tápió-vidék hatodik Iskolabörzéjének. 

2015 után ebben az esztendőben is partnerünk és támogatónk volt a Pest Megyei Kormányhivatal és a Nagykátai Járási Hivatal Foglalkozatási Osztálya, valamint Sülysáp Önkormányzata és a Wass Albert Művelődési Központ és Könyvtár.

Nevelőkkel, segítőkkel, és a magukat bemutató középiskolák képviselőivel együtt meghaladta idén is a fél ezret résztvevők száma.

Nekik és nekünk, szervezőknek, társszervezőknek is az a véleménye, hogy sikeres, jó hangulatú, iskola-piac jött össze Sülysápon!

Bár 2015-ben már a Sportcsarnokban került sor a programra, a WAMKK hangosítással, eszközökkel, fizikai munkával, fotózással, népszerűsítéssel segítette az iskolabörzét.

Október 23. Nemzeti ünnep a Fáklyánál

Az elmúlt esztendőkben a Wass Albert Művelődési Központ és Könyvtár egyre több olyan baráttal gazdagodott, akik szívesen és tehetséggel vállaltak-vállalnak közreműködést a programjainkon. Ma már abban a szerencsés helyzetben vagyok, hogy ezeket a kis közösségeket „vegyíthetem” is! 

Huszarek Viktória éveken át, mint óvónő hozta a WAMKK-ba a remek ötleteit: többek között a mai napig is működő, sikeres Mesés Óvó Nénik társulatunkat is neki (is) köszönhetjük. „Iskolai” pedagógusnak állva, úgy gondolta, hogy a Szent István Általános Iskola tanáraként is feladata lehet a városi-WAMKK rendezvényeken való részvétel. Az éppen csak átvett diákkórusával a Magyar kultúra napján kért-ajánlott (természetesen örömmel, köszönettel kapott is!) maguknak fellépési lehetőséget. 

A gyerekek láthatóan szívesen is jöttek. Kicsit „tovább gondolva” a WAMKK és a kórus reménybeli hosszabb távú együttműködését, Bori György gitárosunkkal és a „Szotyolás” Zárda Norbert kollégámmal, valamint Laczkó István barátunkkal megerősítve, március 15-én már zenei kísérettel énekelhettek a diákok. 

A tanárnő azonban ezt a tanévet már Sülysáp másik általános iskolájában, a „Mórában” kezdte el, ahol szintúgy az énekkar felelősévé vált. A nevelőmunka helyszíne változhat, de a pedagógusi küldetés, a szenvedély, a kreativitás, a barátság megmarad!  Jött is a „Móra” kórusa a városi ünnepre, és melléjük örömmel pengette ismét oda az akkordokat Bori Gyuri és Zárda Norbi. 

A gyermekeknek nem csak a hangjuk, de a lelkük is szépen fel volt készítve! 

Felnőttekkel együtt, felnőttektől példát kapva „neveltettek” ezen a napon! És még szépen is szóltak! 

A három versmondó nyolcadikosuk még meg is lepett engem! Borics Gabriella tanárnő által felkészítve, értően, érthetően, „értelemszerűen”, szépen tagolva, fejből!, iskolájuk egyenruhájában, címeres nyakkendőjében mondták el versüket!

Pallagi Dávid, a nagykátai Damjanich János Gimnázium diákja, a sülysápi Móra Ferenc Általános Iskola egykori tanulója el is fogadta felkérésemet és elegánsan, határozottan tolmácsolta a Szücsiné dr. Laczkó Eszter tanárnő által számára kiválasztott Reményik Sándor verset.
Zemen Zsuzsanna tanárnőt Balog Mónika képviselő asszony, a sülysápi Móra Ferenc Általános Iskola intézményvezető- helyettese kérte fel a nevemben a nemzeti ünnepünkön való közreműködésre. 

A Tápió-vidéken (is) ritkán hallhatunk igazi, papíros segítsége nélkül elmondott szavalatot felnőtt előadóktól. „Előadók”! A vers nem elmondandó, hanem a szavaló teljes lényével előadandó műalkotás. A közönség elé álló tolmácsoló tekintetével, mimikájával, apró mozdulataival, gesztikulációjával is közvetíti a saját lelkén átszűrt gondolatokat. 

Tisztelője és népművelőként sajnos hiányolója is vagyok a valódi versmondóknak. Nagyon örülők, hogy Zemen Zsuzsanna tanárnő most ezzel a szép előadással ajándékozott meg minket!

Az ünnep szónoka Cseri Péter képviselő úr volt, és dr. Szegedi László plébános úr mondott imát.

2015. október 23-án, Sülysápon, egy pár éve még rozsdás kerítéssel elzárt gazos udvar helyén álló park szélén, egy elismert magyar szobrászművész, Szórádi Zsigmond 56-ot idéző Fáklya című alkotása előtt, az egyik helyi iskola pedagógusai, lelkiismeretesen felkészített diákjai, a művelődési központ amatőrmuzsikus munkatársai, barátai, a város és több intézmény vezetője, képviselők és civilek, polgárok tisztességgel emlékeztünk nemzeti ünnepnapunkon. 

Köszönet érte!

November 4. HoldfűSzínház - Bábszínház a Móra Ferenc Általános Iskola diákjai számára

Máté Bernadett és Strausz Tünde, majd Fabók Mancsi csodálatos decemberi bábelőadását a Móra Ferenc Általános Iskola összes alsó tagozatos tanulója élvezhette. A programot a gyerekek Sülysáp Város Önkormányzata és a Wass Albert Művelődési Központ és Könyvtár ajándékaként, ingyen tekinthették meg. A WAMKK hetedik éve tartó mese-matinéit eddig csak az Csicsergő Óvoda vette igénybe. A Móra Ferenc Általános Iskola új igazgatója, Hídvégi Melinda és a Tantestület most partnerként kapcsolódott be abba az ügybe, amelynek célja, hogy a sülysápi gyerekek a lehető legkedvezőbb áron, vagy éppen ingyen jussanak hozzá a koruknak megfelelő színvonalas kulturális koncertekhez, színházi- és bábszínházi előadásokhoz. 
Az óvódásaink az ovis majális, a gyereknap, a minden szabadtéri nagyrendezvényünkbe beépített gyermekprogram-elem mellett, évente 5-6 alkalommal jutottak hozzá eddig is a WAMKK által és a WAMKK-ban megszervezett előadásokhoz. Mire iskolába mennek, már ismerik a művelődési házat és a bejáratnál őket váró népművelőkre is mosolyogva köszönnek rá. Ha a Móra Ferenc Általános Iskola vezetése, pedagógusai is hasznosnak érzik a diákjaiknak is felajánlott WAMKK-progarmokat, akkor 10 éves korára egy sülysápi gyermek akár 35-40 alkalommal is átélheti a „színházba járás” örömét, és ki tudja, talán még „rá is szokik”!
Ezért volt most nagy tétje Máté Bernadett és Strausz Tünde és a Fabók Mancsi december 4 - i fellépésének! Tetszettek a gyerekeknek és a nevelőknek is!
Folytatódhatnak 2016-ban is az óvodás és immár az iskolás matiné előadások.
November 7. Tóth népdalok – CD bemutató koncert

„Magyarországi szlovák népdalokat ilyen magas színvonalú zenekari előadásban még nem hallottam!”

Ezt a kijelentést – ha talán nem is szó szerint, de tartalmában pontosan ezt hordozva – Sülysápon, a Wass Albert Művelődési Központban, dr. Király Katalin etnográfus, a Magyarországi Szlovákok Kulturális Intézetének igazgatója Terék József és barátainak lemezbemutató koncertje után tette meg. „Ezt a programot a Tápió-vidék és Pest megye minden szlovák gyökerekkel rendelkező településére el kell vinni!” 
A közel kétórás, rendkívül magas színvonalú kulturális esemény rangos meghívott vendégei, dr. Csonka Takács Eszter, a Szellemi Kulturális Örökség Igazgatósága igazgatója és Aszódi Csaba András, a Pest Megyei Szlovák Önkormányzat elnöke és a Pestkörnyéki Szlovákok Egyesületének alelnöke is hasonlóan értékelték ezt az eseményt. Mindannyian sikeresnek látták azt az értékőrzést, amelyet a Tót népdalok a Tápió-mentén – Szlovák népdalok című kiadvány anyagának összegyűjtésével, a régebbi gyűjtések feldolgozásával, hangszerelésével, a CD lemez zenei rendezésével elvégzett Terék József.

A lemezt az az Összefogás Sülysápért Egyesület adta ki, amelyik évek óta támogatója, kezdeményezője, segítője a város értékőrző folyamatainak, eseményeinek, így kiemelt partnere a Wass Albert Művelődési Központnak is. Az ÖSE A sülysápi dombtetőn című lemez után most is sikerrel pályázott: Ezúttal a Földművelésügyi Minisztérium és a Hungarikum Bizottság főtámogatásával jelentette meg azt a kiadványt, amely több település – Tápiószecső, Bénye, Farmos, Mende – mellett 11 összeállításban, részletben idézi fel az egykori tápiósápi dalokat, dallamokat is.

November 7-én két idős adatközlő mellett három rendkívül tehetséges fiatal Tápió menti énekes állt a színpadra.

Sillo Réka - Úri és Horváth Éva Sára - Tápiószentmárton - is a tápiszentmártoni Földváry Miklós Alapfokú Művészeti Iskola növendékei voltak és most egy évfolyamnyira követik egymást a Váci Bartók - Pikéthy Zeneművészeti Szakközépiskolában is. A sülysápi Motolai Dominika pár éve még maga is Vácon tanult. 

Terék József munkáját Tápiósápon Zemen Pálné Szabó Katalin segítette. Köszönet érte!

Mendeiek, bényeiek is sokan eljöttek hozzánk erre az alkalomra. Bényéről Kovács Erika polgármester asszony, Hévízgyörkről, Terék József lakóhelyéről Bazan Tibor polgármester úr is megtisztelt bennünket a jelenlétével.
Azonban a magas színvonalú kulturális esemény egyszeri, ünnepi alkalmánál sokkal fontosabb, hogy a tápiósápi tótótok népdalai közül az erre a lemezre rögzítettek már soha nem veszhetnek el! 
Sőt, ismerve egy-két sülysápi pedagógus elkötelezettségét, talán már 2016-ban – akár Terék József zenekarának kíséretében –, az egyik sülysápi iskola kórusa is elénekel majd egy-két szlovák népdalt valamelyik városi programunkon! 
November 9. Nógrádi György előadása

Nógrádi György politológus, egyetemi tanár, népszerű közéleti személyiség meghívását és a program megszervezését az Összefogás Sülysápért Egyesület és a WAMKK együttesen végezte. A Tápió mentén is ritka, közéleti rendezvényt nagy érdeklődés kísérte, és sokan – köztük polgármesterek, aktív civil szervezetek, pártok vezetői – érkeztek a szomszédos településekről is. 

November 27. Don Quijote Pasajesben

A Nagykátai Zeneiskola Muzsika Színháza Don Quijote Pasajesben című két felvonásos produkciójukban 16 színjátszó, énekes és 13 muzsikus szerepelt! Utóbbiak a Zeneiskola tanárai, volt és jelenlegi diákjai. A színjátszók között többen ott voltak a Nagykáta Színjátszó Egyesület tapasztalt tagjai közül is. Az énekesek mindegyike a magánének tanszak egykori, mai növendéke (köztük a sülysápi Horinka Dóra), vagy éppen ének-zene szakos pedagógus. Az Aldonza/Dulcinea-t alakító Tóth-Ilkó Zsuzsanna tanárnő a híres Gór Nagy Mária Színitanodát is elvégezte.

A várakozással, kíváncsian, élményekre nyitottan érkező közönségünk teltházat varázsolt a nézőtérre.

Ezt a közönséget a Nagykátai Zeneiskola Muzsika Színháza tehetséges színjátszói, muzsikusai, művésztanárai egy sok fáradozással, rengeteg próbával elkészített, Lakatos Ágnes igazgató asszony által átgondoltan megrendezett, zeneileg és színészileg is magas színvonalon, lelkesen és sikeresen szolgálta ki.

December 6. TTA Mikulás futás és túra

A Móra Ferenc Általános Iskola új vezetése az elmúlt hónapokban újragondolta és felfrissített kapcsolatát Sülysáp Város Önkormányzatával és a Wass Albert Művelődési Központtal is. Az iskola október 23-i ünnepségen való minőségi közreműködése, a WAMKK eddig csak az óvodások által kedvelt matiné programjába való bekapcsolódás után az évet záró családis sportnapját is örömmel fogadta be.

Sőt, nemcsak befogadta, de segítette is! A pedagógusok a versenyt megelőző hetekben, napokban osztályaikban hirdették ezt a programot, biztatták tanítványaikat a részvételre és többen közülük december 6-án még a regisztrációban is segítettek. Köszönjük Hídvégi Melinda intézményvezető asszonynak és Balog Mónika intézményvezető-helyettes asszonynak az együttműködést!

A tagiskola épülete, udvara, a szőlősnyaralói futó- és túra rajthelyszín sikeres váltásnak bizonyult. Többen voltunk, mint eddig, de ennél is fontosabb, hogy a programon résztvevőktől nagyon szép visszajelzéseket kaptunk már a helyszínen, és később, a világhálós üzenetekben is.

A TTA-nak és partnereinek, így a WAMKK-nak is egyik fő célja, hogy rendezvényeinken minél több család vegyen részt.

Több távon is együtt rajtolhattak a gyerekek a szülőkkel, de a túrán nagyszülők és unokák is együtt sétálták le a Katus Norbert alpolgármester úr – jelen esetben mint a z Összefogás Sülysápért Egyesület elnöke – által megtervezett „helytörténeti” távot. A túráról, amelynek társvezetője Lukács István tanár úr volt, talán mindent elmond az a tény, hogy az elindulók száma közel megduplázódott, mire visszaérkeztek a célba. Nagyon sokan a Sülysápi Hírforrásban, a sulysap.hu-n, Sülysáp hivatalos facebook oldalán, a tapiokultura.hu-, a TTA honlapján közölt és ki is plakátozott útvonaltérkép alapján menetközben csatlakoztak a gyaloglókhoz. 

Köszönet a Sülysápi Amatőr Csillagász Egyesület tagjainak a túrázók megvendégeléséért!

A WAMKK „Városi Asszonyköre”által is segített vendéglátásért is sok köszönő szót, őszinte gyermekmosolyt kaptunk! 

300 darab zsemlét és ugyanennyi rozsos kiflit sütöttem meg a helyszínen a városnapunkra Laczkó Tibor által újjávarázsolt toronysütőben. Köszönet Tari Imrének a gázpalackért, és Szántó Zoltánnak a zsemlékért, kiflikért! (A Sancho Pékség évente több alkalommal, összességében 100-200.000 Ft értékben támogatja programjainkat!)

A gyerekek a sok finomság mellé csoki Mikulást, a Mikulás-kergető futás tombola nyereményit is megkapták, és a tápiószecsői Családi Fészek Múzeum csapatának népi játékait is kipróbálhatták.

Utóbbinak nagy sikere volt azon 20-30 óvodás és sokuk szülei körében, akiket Szabóné Selmeci Marianna, a Csicsergő Óvoda intézményvezető-helyettese és kollégái hoztak el a sportnapunkra. Köszönjük az óvónők közreműködését is!

Köszönet a tápiószecsői és sülysápi polgárőröknek, a 911 Mentőszolgálatnak is!

November-decemberi adventi programok

21. Katalin bál – Barátság Ny. K.

28. Bárka nap

December

1. Nagy Jusztina – rajzverseny

3. Szotyola koncert

4. Fabók Mancsi bábelőadása

5. Tűzoltó Mikulás

6. TTA Mikulás futás és túra

11. Kadencia adventi zenés délután

12. Az ezerkettedik éjszaka – Úri Pofon Színtársulat

18. A Móra Ferenc Ált. Isk. adventi programja

2. A WAMKK-kal együttműködő kulturális közösségek, csoportok, társadalmi akciókat, programokat szervező egyesületek, szervezetek 

2015-ben majd minden, az intézménnyel együttműködő kulturális közösség szimpátiáját sikerült megőriznünk. Technika biztosításával, szállítással, próbahelyszínek biztosításával, népszerűsítő írásokkal, fotózással, a kistérség közművelődési intézményibe való közvetítéssel is segítettük működésüket. Csoportjaink szívesen és önzetlenül vesznek részt a WAMKK által szervezett programokon, ünnepségeken. 

Szotyola Zenekar, Jómadarak Kórus, Mesés Óvónők, Kisboldogasszony Ifjúsági Énekkar,  Sülysápi Helytörténeti Kör, Kapás Udvar Baráti Társaság, Kadencia Zeneiskola, Gábriel Zoltán által összefogott, a gyereknapjainkat, adventjeinket segítő katolikus közösség, kézműveseink csapata, az Összefogás Sülysápért Egyesület, SACSE, ÖTE, Bacskai Balázs néptánc-oktató és tápiószecsői barátai, Bori György gitároktató, Barátság Nyugdíjas Klub, Pávakör.

A Városi Asszonykörrel új, a WAMKK-ot önzetlenül segítő csapattal gazdagodtunk. Szintén új, általunk befogadott és segített kezdeményezés a Hímzőkör. Zárda Norbert gitáros-tanodájának tagjai is azonosulnak a WAMKK-kal, tagjai egyre inkább látogatják rendezvényeinket, programjainkat magukénak érezve népszerűsítik azokat és várhatóan, egyéni fejlődésük függvényében, szerepet is vállalnak majd ünnepeinken, eseményeinken.

Fábryné Salvári Katalin tanárnő népszerű Ebadta Társulta sajnos – elsősorban a fiatalok egyetemi és munkahelyi elfoglaltságai miatt – már nem működik. (A tanárnőt többször is biztosítottam arról, hogy a WAMKK-ban szeretettel látjuk majd esetleges új csoportjával együtt.)

3. Könyvtár

A Márai Program keretében (101 db.), a Nemzeti Könyvtár sorozatával (32 db.), az NKA pályázataiból (11 db.) és a Könyvtárellátóból (158) való önálló beszerzéseinkkel és az olvasóktól kapott ajándékkönyvekkel (6 db.) folyamatos az állománygyarapodás (308 db.).  A beiratkozottak száma az elmúlt 3 esztendőben jelentősen – 176 fővel – növekedett. A könyvtár 2012. augusztusi átszervezéskor olvasószáma 389 fő volt. Mára ez a szám már meghaladja az 565 főt.

A Csicsergő Óvoda pedagógusai minden gyermeket elhoznak legalább egyszer a könyvtárunkba, ahol Németné Papp Nóra családias hangulatú, zenés, játékos, képeskönyves könyvtári foglalkozást tart nekik.

A Móra Ferenc Általános Iskolával nemrégiben kialakult sikeres együttműködés – Iskolabörze, TTA sportnap, nemzeti ünnepeinken való közreműködés, matiné előadások, stb. – megalapozza a könyvtár népszerűsítésének a lehetőséget a diákok körében is. (Ennek formája jelenleg kidolgozás alatt van: könyvtári órák, vetélkedők, szórólapok, foglalkozások.) 

4. Média, arculat, megjelenés

A WAMKK minden rendelkezésére álló felületen, minden programját széles körben bemutatja, népszerűsíti.

A minden sülysápi háztartásba ingyenesen eljutó Sülysápi Hírforrás minden lapszámában szerepelnek programjaink. A tapiokultura.hu honlapon részletesen is bemutatjuk a programokat és beszámolunk azokról a megvalósításuk után. A sulysap.hu is átveszi híreinket. 

A WAMKK, Sülysáp hivatalos, és a népművelők facebook oldalain is népszerűsítjük az eseményeket.  Saját fényképeink mellett Szőke Attila, Teréki Krisztián, Varga József Zoltán, Deák Kata fotói is segítik a tapiokultura.hu-t és a sülysápi közművelődés ügyét. 

A Tápió+ Tv a WAMKK majd minden fontosabb programjáról készít összefoglalót, amelyeket a vecsési Williams Tv is lead, és megjelennek ezek a honlapunkon, facebook felületünkön is.   

5. Gazdálkodás

A Wass Albert Művelődési Központ és Könyvtár 20.000 000 forintos költségvetésből működött 2015-ben. Sülysáp Város Önkormányzata a piactér átadása után kiemelten támogatja az évenkénti nagyrendezvényeinket és a színvonalasabb, népszerű zeni programok megvásárlásának a lehetőségével is elvárja a WAMKK népművelőitől a szórakoztató események szervezését.

A WAMKK minden saját szervezésű kulturális programja ingyenes volt 2015-ben! Egyetlen sülysápinak, sülysápi családnak sem kellett a belépő ára miatt otthon maradnia. Nagyon sok színvonalas Tápió menti amatőr művészeti együttes ingyen jön Sülysápra. Lehetőségük van az adományok gyűjtésére, de az adományozás hangsúlyozottan önkéntes jellegű. Mindenkinek felhívjuk a figyelmét arra, hogy csak akkor, ha tetszett az előadás és annyit helyezzen el az adománykosárba, amennyire lehetősége van.

Terembérleti bevételként 1.514.000 Ft-ot könyvelhetünk el.

A WAMKK összesen 20. 758. 000 Ft-ból gazdálkodott, amelyet a 2015. évi költségvetési keretéből, az abban meghatározott működési és közművelődési célokra használt fel.

6.  Munkatársak

Csanádi Ádám népművelő márciustól Tápióságon, önálló vezetői feladatkörben – többek között az én ajánlásomra is – dolgozik. Baráti, együttműködő kapcsolatunk megmaradt. Csoportjaink, a Sülysápi Mesés Óvónők és a Szotyola Zenekar is rendszeresen kap tápiósági fellépési lehetőséget. A WAMKK eszközök kölcsönzésével és a tapiokultura.hu-n népszerűsítő anyagok megjelentetésével segíti a sülysápi népművelő munkáját.

Csanádi Ádám helyén áprilistól dolgozok Zárda Norbert, aki a Szotyola Zenekar vezetőjeként már régebb óta szoros együttműködő kapcsolatban volt a WAMKK népművelőivel. Személyes munkakapcsolatunk, jelentős helyismerete, amatőr kulturális szereplő mivolta nagyban megkönnyített a beilleszkedését. Minden feladatot örömmel végez el. A népművelői munka rengeteg fizikai munkát, bútorzat-, anyag- és eszközmozgatást követel meg tőlünk, ezért fontos, hogy ezek elvégzésére is vállalkozó, megfelelő fizikai erőben lévő férfimunkatársam legyen. Zárda Norbert nemcsak velem együtt, de amennyiben lehetséges, önállóan is meglátja és elvégzi ezeket a feladatokat. Rendszeresen végez karbantartó munkát is. Saját szerszámait, gépeit is használja a WAMKK érdekében. A hangtechnikai javítások egy részét is megoldja. A rendezvények hangosítását is legjobb képességei szerint elvégzi. Az anyagbeszerzési, szállítási és a kisebb-nagyobb karbantartási feladatokat is megoldja.

Önálló ötletekkel, javaslatokkal is eláll. Zenekara népszerűségét is felhasználva sikerrel toborozz rendezvényeinkre a közreműködő új barátokat, részvevőket. 

Gyakorlott gépjárművezető. A WAMKK által is használt Suzuki állapotát is ellenőrzi és az elmaradhatatlan apróbb munkákat elvégzi (fagyálló, hűtőfolyadék, akkumulátor feltöltése, téli-nyári gumi csere. Megbízhatóan közlekedik az Összefogás Sülysápért Egyesület járműveivel is, szállítja az óvónők társulatát, vagy a WAMKK matiné programjaira érkező gyerekeket is.

A rapszodikus munkabeosztáshoz alkalmazkodik. A vásárok, nagyprogramok esetén szükséges hajnali nyitások és az események végén, sokszor éjszakai hangtechnikai bontás, pakolás sem jelent neki problémát.

Örömmel, odafigyeléssel végzi munkáját.

Németné Papp Nóra könyvtáros kiválóan, lelkiismeretesen, szakszerűen és önáll végzi munkáját. Figyelemmel kíséri a szakmai fórumukat és az esetleges jogszabályi változásokra velem egyeztetve reagál. 

Tisztában van a WAMKK aktuális kulturális programjaival, azok céljával, fontosságával is. Ezen programokon – sokszor kérés nélkül is – örömmel segít. A programok egy részén a sülysápi kiadványokat árusítja, népszerűsíti, de a vendégeink fogadásában is szerepet vállal. Önként, a nagyrendezvényinket magénak érezve, több alkalommal is segít akár az ételek elkészítésében, a takarításban, a pakolásban is. Számíthatok rá esetenként a munkaidőn túli nyitások, zárások elvégzésben, információk átadásában, feladatok elvégzésének, a termek, fűtés stb. ellenőrzésében. 

Megbízható, precíz, egyre sokoldalúbb munkatársam.

Böcskei Istvánné takarítónő is megbízhatóan, fegyelmezetten látja el a feladatát. Sokszor vállalják a hétvégi munkavégzést, a túlórákat. A programok céljaival azonosul és munkaköri leírásuktól eltérő feladatokat is vállal. Ugyanakkor fizika állapota nem tökéletes. A nehéz anyagmozgatást, a padok, paravánok, az asztalok, székek – esetenként 26 asztalt kell, 200 széket, akár egy nap kétszer is, összecsukni, rakásolni – pakolását természetesen velünk, elsősorban Zárda Norbert kollégámmal együtt végzi, de alkalmanként és rövidesen ez már problémát fog okozni. Betegségei, szabadságnapjai alatt elsősorban Zárda Norbert helyettesíti. A WAMKK ilyenkor sem kér kisegítőt a TÁVÜSZ-től!

Egy új munkatárs szükségessége

A nagyrendezvények, a folyamatosan keletkező fizikai munka, karbantartások, javítások, az eddig is jelentős mennyiségű (a 87 kiszolgált, megvalósított eseményen kívül számtalan, a naptárunkban nem is feljegyzett teendőnk volt) feladat miatt szükséges lenne a WAMKK személyi állományának bővítésére.

A Kapás Gyűjteményre csak „maradék” időt tudunk szánni, hiszen állandóan szükség van a személyes jelenlétünkre a WAMKK-ban. A Kapás Gyűjteményben számos program azért nem valósul meg, mert egyszerűen nincs rá „kapacitásunk”. Az ovis majálisok sikeres, kedvelt, összetett, egész napos programját szívesen adnánk oda az iskolásoknak is, és egy évben akár 10-12 alkalommal is megvalósíthatnánk. Felújítható lenne itt a hagyományőrző disznótor és számtalan más, új ötletünk is megvalósulhatna. Az új kolléga itt a múzeumi tárgyak állagmegóvása mellett az épület napi karbantartását is végezhetné, a zárcseréktől a kemence faszerkezetének festéséig. Szervezője, népszerűsítője, gazdája lenne az itteni programoknak, amelyeket a WAMKK vezetőjével egyeztetve, annak irányítása mellett végezhetne el.

Természetesen, alapfeladata a WAMKK összes programjában, mindennapi munkájában való részvétel lenne, tehát a Kapás Gyűjteményben vagy a WAMKK-ban való jelenlétét és tevékenységét az intézményvezető határozná meg. 

Egy új munkatárs csak a hozzánk hasonlóan a nehéz fizikai munkára is alkalmas, a rapszodikus időbeosztást, a hétvégi munkavégzést is vállaló személy lehet, aki jó kommunikációs képességekkel is rendelkezik.

Sülysáp, 2016. február 08.  


Tarnavölgyi László


népművelő-intézményvezető


Wass Albert Művelődési Központ és Könyvtár
2015. évben megvalósult programok 

Január

10. Pótszilveszter – Barátság Nyugdíjas Klub

17. Magyar Kultúra Napja

24. Ihajla táncház

Február

2. Kadencia Zeneiskola – Vizsgakoncert

6. A Móra Ferenc Ált. Isk. programjának hangosítása

7. A Kispesti Kisszínház előadása

11. Kadencia Zeneiskola – Vizsgakoncert

16. Munkavédelmi oktatás

18. Óvodások matiné előadása – Szabó István bűvész

21. Hostyinszki Ákos és barátai farsangi bálja

25. Kommunizmus áldozatainak emléknapja

Március

2. Munkavédelmi oktatás

4. Munkavédelmi oktatás

7. Nőnap

9. Mesés Óvónők – próba

13. Tápiómenti Kisbárka – Projektmegbeszélés 

15. Nemzeti ünnep

16. Mesés Óvónők – próba

17. TTA Mezei Futó Diákolimpia Tápiószecső – Hangosítás, fotózás

19. Mesés Óvónők – próba

23. Mesés Óvónők – próba

24. A Móra Ferenc Ált. Isk. 4. osztályának családi napja, kirándulása Kapás Gyűjteményben és környékén

28. Csicsergő nap

31. TTA Mezei Futó Diákolimpia – Döntő, Tápiószecső – Hangosítás, fotózás

Április

3. Vallási program – Jehova

4. Tavaszi Emlékhadjárat – túra TTK

5. Sülysápi átvonulás - Tavaszi Emlékhadjárat

9. Megváltozott munkaképességűek foglalkozatójának avatása

10. KLIK-Térségi versmondó verseny 

11. Locsoló bál – Barátság Ny. K.

18. Ihajla táncház

20. Mesés Óvónők előadása Nagykátán

22. Szotyola koncert

29. Víziközmű Társulás Közgyűlése

Május

4. Közmeghallgatás

5. Munkavédelmi oktatás

9. Pintér Béla koncert

11. Tárlatvezetés a tápiósági iskolások számára – Kapás Gyűjtemény

14. QB Party

15. QB Party

16. QB Party

21. Ovis majális

23. A tápiószecsői gyermeknap segítése

28.: „A kék habostorta” – Az Úri Pofon Színtársulat előadása

29. Hangosítás a Központ Óvodában – Ballagás

30. Gyereknap

Június
3. Szentmártonkátai csoportnak tárlatvezetés a Kapás Gyűjteményben

3. Kadencia Zeneiskola – Vizsgakoncert

4. Nemzeti összetartozás napja

6. Kínai csoportnak tárlatvezetés a Kapás Gyűjteményben

6. Ihajla táncház

8. Mesés Óvónők előadása Tápióságon

11. Szotyola koncert a Móra Ferenc Ált.Isk.-ban

15. Mesés Óvónők előadása Tápiószecsőn

20. Tápiómenti Maraton TTA

Július

1. Munkavédelmi oktatás

8. Budapesti csoportnak tárlatvezetés a Kapás Gyűjteményben

11. Arató bál – Pávakör

25. Térségi Nyugdíjas Találkozó

Augusztus

8. Ürgés fesztivál Tápiószecsőn – Filmezés, fotózás

11. Munkavédelmi oktatás

12. Baptista vallási program

21. Városnap

22. Mesés Óvónők próba

23. Mesés Óvónők előadása Nagykátán

Szeptember

12. Pávakör szüreti bál

19. Tűzoltó szertár avatása

27. Tápiószecsői futónap TTA

Október

3. Szoboravató ünnepség

18. Baptista zenés vallási program

20. Iskolabörze 

23. Nemzeti ünnep a Fáklyánál

November

4. Holdfű Színház-Bábszínház a Móra Ferenc Ált. Isk. diákjai számára

7. Tóth népdalok – CD bemutató koncert

9. Nógrádi György előadása

16. Bárka napi próba

21. Katalin bál – Barátság Ny. K.

25. Bárka napi próba

27. Don Quijote Pasajesben
28. Bárka nap

December

1. Nagy Jusztina – rajzverseny

3. Szotyola koncert

4. Fabók Mancsi bábelőadása

5. Tűzoltó Mikulás

6. TTA Mikulás futás és túra

11. Kadencia adventi zenés délután

12. Az ezerkettedik éjszaka – Úri Pofon Színtársulat

16. A Móra Ferenc Ált. Isk. adventi programjának próbája

18. A Móra Ferenc Ált. Isk. adventi programja[image: image3.jpg]3pio

